Rangsang Tuban (Hanacaraka)/Kaca 13


Alihaksara
/kaca 013/

tih ; ḍawuhipun sang prabu ; "iya ; uwa patih ;  kakangmas ; sedanana ana ing alas bae ; sarta banjur sarekna ana ing kono pisan ;  awit ; trahing kusuma kang wus nemu dosa ora kena tetunggalan ian para leluhuré  kang minulya ;  yen wis kelakon bae ; sira anglapurna ;  sarta angkatira anggawaa prajurit sagegamane ; kang saparo minangka pakurmataning lakuné  kakangmas ; "
aturipun ; kyai patih ; "sandika" ;  sarta ; lajĕng biḍal ajujug ing pawarangkan ;  sang pangéran ; pinanggih lenggah siḍakep ; ingaḍep abdinipun kekalih ; namung angajeng ajeng punapa ingkang dados karsanipun ingkang rayi sang prabu ; 
kyai patih lajĕng aḍawuhaken timbalanipun sang prabu ;  yen sang pangéran kapunḍut pejah gesangipun ;  baḍé  kasedanan wontĕn ing wana ; awit dosa balela ing ratu saking aturing telikipun sang prabu ; 
sang pangéran angles ing galih ; déné  baḍé  kasedanan sarta dipun lokaken dosa balela ing ratu ;  sered ; pangandikanipun ; "uwa ; punapa sampun sampeyan manah terang kaliyan para hayakaning praja ; anggen kula tinarka balela ing ratu? sarta ; pinanggihing pangrembag ; punapa kula kaleres kokum?"
kyai patih ; "pangandikanipun sang pangéran punika ; nama ame

jv Basa Jawa (Javanese)
Rangsang Tuban